दिनभर काम करने के बाद हर कोई थका हारा जब घर पहुंचता है तो उसकी सबसे बड़ी जरूरत आराम की होती है। बहुत से लोग घर पहुंचते ही थकान से चूर होकर सो जाते हैं। कई बार थकान की वजह से भूख भी नहीं लगती। समस्या उन महिलाओं के लिए ज्यादा होती है जो काम से थक हारकर जब घर पहुंचती हैं तो ठीक से आराम भी नहीं कर पातीं क्योंकि उन्हें सबके लिए खाना बनाना होता है। जिस तरह की मेहनत करके आप घर आते हैं उस थकान को पूरी तरह से बाहर निकालना केवल सो जाने से संभव नहीं हो पाता। ऐसे में थकान को शरीर से पूरी तरह से बाहर निकालने के लिए आप योग का सहारा ले सकते हैं। आज हम आपको कुछ ऐसे योगासनों के बारे में बताने वाले हैं जो थकान को पूरी तरह से दूर करने में आपकी मदद कर सकते हैं।